Document ID: 31996R2063

31996R2063
L 277/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2063/96 НА СЪВЕТА
от 14 октомври 1996 година
за изменение на Регламент (ЕИО) № 1180/77 относно вноса в Общността на някои селскостопански продукти, произхождащи от Турция
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113 от него,
като взе предвид предложението на Комисията,
като взе предвид Регламент (ЕИО) № 3813/92 на Съвета от 28 декември 1992 г. относно разчетната единица и обменните курсове, които трябва да се прилагат за целите на Общата селскостопанска политика (1), и по-специално член 13, параграф 1 от него,
като има предвид, че Решение № 1/77 на Съвета за асоцииране ЕИО-Турция от 17 май 1977 г. относно новите отстъпки за внос на селскостопански продукти от Турция в Общността предвижда при внасянето в Общността на маслиново масло, включено в кодове по КН 1509 10 10, 1509 10 90 и 1510 00 10, и при условие че тази държава налага специална такса върху износа, то спрямо тази такса да има приложимо намаление от 0,7245 ECU за 100 килограма, както и намаление със сума, равна на специалната такса; като има предвид, че това намаление е определено в размер на 10,88 ECU за 100 килограма в съответствие с намалението, предвидено в член 2 от посоченото решение, и на 10,88 ECU за 100 килограма по отношение на допълнителната сума, предвидена в приложение IV към посоченото решение;
като има предвид, че Решение № 1/77 е било въведено с Регламент (ЕИО) № 1180/77 (2);
като има предвид, че договарящите страни са постигнали споразумение под формата размяна на писма за определянето на допълнителната сума от 10,88 ECU за 100 килограма за периода от 1 януари 1994 г. до 31 януари 1995 г. и от 13,14 ECU за 100 килограма за периода, който започва на 1 февруари 1995 г.;
като има предвид, че Регламент (ЕИО) № 1180/77 следва съответно да се измени,
ПРИЕ НАСТОЯЩИЯ РЕГЛАМЕНТ:
Член 1
Член 9, параграф 1, буква б) от Регламент (ЕИО) № 1180/77 се заменя със следния текст:
„б)
сума, равна на специалната такса, налагана от Турция за износа на такова масло, непревишаваща 10,88 ECU за 100 килограма за периода от 1 януари 1994 г. до 31 януари 1995 г. и 13,14 ECU за 100 килограма за периода, който започва на 1 февруари 1995 г., като тези суми са увеличени съответно с 10,88 ECU за 100 килограма за първия период и с 13,14 ECU за 100 килограма за втория период.“
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 14 октомври 1996 година.

Labels: 2
3
17
18